Bi wesîleya 25ê Teşrîna peyêne Roja Paştdayîş û Mucadaleyê Mîyanneteweyîye ya Vera Şîdetê Serê Cinîyan Bajaranê Wuppertal û Grevenbroichî yê Almanya de panelî ameyî organîzekerdene.
Wuppertal de hetê endamanê Meclîsê Cinîyan ê Vîyanî ra panelêk ame organîzekerdene. Komela Utamara ra Zubeyde Temele sey qiseykerdoxe tewrê ci bîye.
Temele şîdetê serê cinîyan sey polîtîk name kerd û hemverê naye de bale ante muhîmîya xoverdayîşê cinîyan ser û va: ‘‘Mucadeleyê cinîyan cayî ra bi girdbîyayîşî ver bi unîversalî şino. Seserra 21. do ê cinîyan bo.
Temele perspektîvê Rayberê Şarê Kurdî Abdullah Ocalanî zî vist vîrî û vat ke cinîyê kurdan ewro bi nê perspektîfan hemverê modernîteya kapîtalîstî de mucadele kenî.
Bajarê Grevenbroichî de zî Komunê Cinîyan ê Tîjda Ekecîke panelêk organîze kerd. Panel de Reyhan Dersime ya aktîvîste şîdetê serê cinîyan û muhîmîya organîzebîyayîşê cinîyan ser o qisey kerd.
